
68                                                                  DR 30.7.2018                                                       

 
■1650 

Jika pelabuhan ini boleh mengendalikan eksport-import melalui kontena, ia akan 
menggalakkan kilang-kilang dibina di negeri Perak dan juga ia akan menjana aktiviti ekonomi 
yang pesat di negeri Perak.  

Ketiga, saya mohon jalinan landasan rel daripada pelabuhan-pelabuhan tersebut ke 
kawasan industri di Daerah Kinta dan juga disambungkan kepada landasan kereta api dan 
rel di Ipoh atau di Tapah. Jalinan landasan rel ini akan memudahkan barang-barang keluaran 
negeri Perak terutamanya di kawasan industri Daerah Kinta dapat dieksport dengan lebih 
menjimatkan kos pengangkutan. Ini kerana landasan ini hanyalah lebih kurang 70 kilometer, 
sementara pada masa kini kalau dari Ipoh hendak memuatkan muatan ke Pelabuhan Pulau 
Pinang, ia adalah lebih kurang 125 kilometer dan ke Pelabuhan Klang adalah 225 kilometer. 
Jadi, saya mohon ketiga-tiga projek ini dapat dilaksanakan.  

Perkara kedua, saya mohon kepada kerajaan supaya berhenti melucutkan 
kerakyatan kanak-kanak apabila mencapai umur 12 tahun semasa membuat kad pengenalan 
yang didapati mereka dianak-angkatkan semasa kelahiran dengan dimasukkan nama ibu dan 
bapa angkat dalam sijil kelahiran. Kita biasa kata dalam undang-undang jenayah, benefit of 
the doubt is given to a suspect. Dalam kes ini, kanak-kanak ini dihukum seumur hidup tanpa 
diberi the benefit of the doubt bahawa mereka adalah warganegara. Ini kerana kerajaan 
sekarang ini mohon kanak-kanak ini yang tidak pernah nampak ibu dia untuk membuktikan 
emaknya adalah seorang warganegara Malaysia atau pemastautin tetap di Malaysia. Jadi, 
saya mohon jangan lucutkan atau berhentikan tindakan ini. 

Ketiga, saya mohon nama kawasan Sitiawan dipulihkan kerana entah kenapa 
Kerajaan Barisan Nasional mungkin tidak suka Sitiawan ini, tidak pernah kalah dalam pilihan 
raya, telah menukarkan nama Sitiawan kepada Astaka. Nama Sitiawan adalah 150 tahun 
punya sejarah tetapi Astaka tidak ada makna kepada orang tempatan. Mohon dipulihkan.  

Saya tidak ada masa. Satu lagi isu. Baru-baru ini Menteri Kerajaan Tempatan 
melawat Manjung. Saya habiskan. Didapati untuk tahun 2018, hanya RM200,000 untuk 
Daerah Manjung untuk sebuah gelanggang futsal di Seri Manjung. RM200,000 itu pun, projek 
itu pun belum dimulakan dan ini amat tidak adil kepada Daerah Manjung.  

Saya mohon kepada kerajaan supaya berlaku adil kepada Daerah Manjung, 
sekurang-kurangnya bagi RM5 juta setahun untuk kawasan Manjung yang mempunyai 
penduduk lebih kurang 300,000 orang. Saya mohon dua projek segera mesti dijalankan iaitu 
gelanggang bola keranjang di Kampung Cina yang mesti dibina semula dan juga gelanggang 
bola keranjang di Changkat Keruing yang memang sudah usang dan tidak boleh digunakan 
lagi.  

Timbalan Yang di-Pertua [Dato' Mohd Rashid Hasnon]: Terima kasih. 

Dato’ Ngeh Koo Ham [Beruas]: Banyak isu lagi tetapi kerana kesuntukan masa, 
saya berterima kasih kepada Tuan Yang di-Pertua kerana memberi peluang untuk saya 
berbahas.  

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Beruas.  

Sekarang saya jemput Yang Berhormat Beaufort. 

 

4.54 ptg. 

Dato' Hajah Azizah binti Mohd Dun [Beaufort]: Bismillahi Rahmani Rahim. 
Assalamualaikum dan salam sejahtera. Terima kasih Tuan Yang di-Pertua. Saya bersyukur 
dapat bersama-sama membahaskan usul menjunjung Kasih Titah Seri Paduka Baginda Yang 
di-Pertuan Agong.  

Tuan Yang di-Pertua, mengimbas semula pengalaman beberapa tahun yang lalu, 
saya teringat kata-kata Dr. Goebelles yang merupakan menteri propaganda pada zaman 
Hitler iaitu, dengan izin, “Tell a lie a 100 times and it becomes the truth”. Dalam Bahasa 
Melayunya, “Berbohong 100 kali maka ia akan menjadi satu yang benar.”  

 

 



#1650 Jika pelabuhan ini boleh mengendalikan eksport-import melalui kontena, ia akan menggalakkan kilang-kilang dibina di negeri Perak dan juga ia akan menjana aktiviti ekonomi yang pesat di negeri Perak. Ketiga, saya mohon jalinan landasan rel daripada pelabuhan-pelabuhan tersebut ke kawasan industri di Daerah Kinta dan juga disambungkan kepada landasan kereta api dan rel di Ipoh atau di Tapah. Jalinan landasan rel ini akan memudahkan barang-barang keluaran negeri Perak terutamanya di kawasan industri Daerah Kinta dapat dieksport dengan lebih menjimatkan kos pengangkutan. Ini kerana landasan ini hanyalah lebih kurang 70 kilometer, sementara pada masa kini kalau dari Ipoh hendak memuatkan muatan ke Pelabuhan Pulau Pinang, ia adalah lebih kurang 125 kilometer dan ke Pelabuhan Klang adalah 225 kilometer. Jadi, saya mohon ketiga-tiga projek ini dapat dilaksanakan. Perkara kedua, saya mohon kepada kerajaan supaya berhenti melucutkan kerakyatan kanak-kanak apabila mencapai umur 12 tahun semasa membuat kad pengenalan yang didapati mereka dianak-angkatkan semasa kelahiran dengan dimasukkan nama ibu dan bapa angkat dalam sijil kelahiran. Kita biasa kata dalam undang-undang jenayah, benefit of the doubt is given to a suspect. Dalam kes ini, kanak-kanak ini dihukum seumur hidup tanpa diberi the benefit of the doubt bahawa mereka adalah warganegara. Ini kerana kerajaan sekarang ini mohon kanak-kanak ini yang tidak pernah nampak ibu dia untuk membuktikan emaknya adalah seorang warganegara Malaysia atau pemastautin tetap di Malaysia. Jadi, saya mohon jangan lucutkan atau berhentikan tindakan ini. Ketiga, saya mohon nama kawasan Sitiawan dipulihkan kerana entah kenapa Kerajaan Barisan Nasional mungkin tidak suka Sitiawan ini, tidak pernah kalah dalam pilihan raya, telah menukarkan nama Sitiawan kepada Astaka. Nama Sitiawan adalah 150 tahun punya sejarah tetapi Astaka tidak ada makna kepada orang tempatan. Mohon dipulihkan. Saya tidak ada masa. Satu lagi isu. Baru-baru ini Menteri Kerajaan Tempatan melawat Manjung. Saya habiskan. Didapati untuk tahun 2018, hanya RM200,000 untuk Daerah Manjung untuk sebuah gelanggang futsal di Seri Manjung. RM200,000 itu pun, projek itu pun belum dimulakan dan ini amat tidak adil kepada Daerah Manjung. Saya mohon kepada kerajaan supaya berlaku adil kepada Daerah Manjung, sekurang-kurangnya bagi RM5 juta setahun untuk kawasan Manjung yang mempunyai penduduk lebih kurang 300,000 orang. Saya mohon dua projek segera mesti dijalankan iaitu gelanggang bola keranjang di Kampung Cina yang mesti dibina semula dan juga gelanggang bola keranjang di Changkat Keruing yang memang sudah usang dan tidak boleh digunakan lagi. Timbalan Yang di-Pertua [Dato' Mohd Rashid Hasnon]: Terima kasih. Dato' Ngeh Koo Ham [Beruas]: Banyak isu lagi tetapi kerana kesuntukan masa, saya berterima kasih kepada Tuan Yang di-Pertua kerana memberi peluang untuk saya berbahas. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Beruas. Sekarang saya jemput Yang Berhormat Beaufort. 4.54 ptg. Dato' Hajah Azizah binti Mohd Dun [Beaufort]: Bismillahi Rahmani Rahim. Assalamualaikum dan salam sejahtera. Terima kasih Tuan Yang di-Pertua. Saya bersyukur dapat bersama-sama membahaskan usul menjunjung Kasih Titah Seri Paduka Baginda Yang di-Pertuan Agong. Tuan Yang di-Pertua, mengimbas semula pengalaman beberapa tahun yang lalu, saya teringat kata-kata Dr. Goebelles yang merupakan menteri propaganda pada zaman Hitler iaitu, dengan izin, "Tell a lie a 100 times and it becomes the truth". Dalam Bahasa Melayunya, "Berbohong 100 kali maka ia akan menjadi satu yang benar.".